<classify> JKT Ruvu kabla ya kuifunga Ndanda FC mabao 2-0, ilitoka sare ya mabao 2-2 dhidi ya Azam FC na kujiongezea pointi ambazo ziliwatoa kwenye hatari ya kushuka daraja ambapo sasa wanashika nafasi ya 12 wakiwa na pointi 29 katika michezo 28 waliyocheza msimu huu. Ligi Kuu ina timu 16.Kwa mujibu wa Kibadeni, wana imani kama watashinda katika michezo iliyobaki watanusurika kwenye hatari hiyo ya kushuka daraja.Tunaendelea na kambi yetu Mlandizi na hali ya wachezaji ni nzuri. Tunashukuru kwa sababu wachezaji wamekuwa wakipambana na kuonesha morali kwa kila mchezo hali inayotupa matumaini kwamba huenda tukarejea msimu ujao, alisema.Timu hiyo imebakiza michezo miwili kujua nafasi yake ya kusonga mbele kwa kuwa bado iko hatarini kwa kutofautiana na pointi chache na timu zilizoko kwenye hatari ikiwemo African Sports yenye pointi 26, Kagera Sugar yenye pointi 25 na Mgambo yenye pointi 24 huku Coastal Union ni ya mwisho ikiwa na pointi 22.Maafande hao wana mchezo mgumu ujao dhidi ya Mgambo utakaochezwa Mkwakwani Tanga, zote zikiwa zinatafuta nafasi ya kujitoa kwenye hatari ya kushuka daraja.  <topic>: MICHEZO 